作者:湯舜民
標題:梁州・展其韜施其略孫吳是法，依於仁行於義周孔為懷。經綸迥出諸藩外。
內容:八陣旗春營柳暗，七重圍夜帳蓮開。六鈞弓曉星迸激，雙龍劍秋水磨揩。轉儲胥周饋餉掌上裁劃，撫疲贏得營逸閫外驅差。玉免毫揮翰墨學足三冬，紫鸞誥敘勳舊恩封三代，丹墀陛列斑資步近三臺。偉哉，盛哉。況賴著巍巍聖德乾坤大，露布馳玉關外。倒挽銀河下九垓，淨洗氛埃。